**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/2130/2021.

**54/2021**

**HATÁROZAT**

* **veszélyhelyzetben átruházott hatáskörben meghozott döntésről** -

**Önkormányzati alapítású költségvetési szervek átalakulásáról**

Tiszavasvári Város Önkormányzata Képviselő-testülete az ***„*Önkormányzati alapítású költségvetési szervek átalakulása*”*** tárgyú előterjesztést megtárgyalta és az alábbi döntést hozta:

1. 1. Dönt a **Városi Kincstár Tiszavasvári (a továbbiakban: Kincstár)** költségvetési szerve **általános jogutódlással történő megszüntetéséről átalakítással**, ezen belül a

* **T*iszavasvári Egyesített Óvodai Intézmény*** *Tiszavasvári, Ifjúság út 8.*

***(Tiszavasvári******Egyesített Óvodai Intézmény Fülemüle Óvoda*** *Tiszavasvári, Ifjúság út 8.*

***Tiszavasvári Egyesített Óvodai Intézmény Minimanó Óvoda*** *Tiszavasvári, Vasvári Pál út 67/A.*

***Tiszavasvári Egyesített Óvodai Intézmény*** *Lurkó-Kuckó Óvoda Tiszavasvári, Egység út 6.*

***Tiszavasvári Egyesített Óvodai Intézmény*** *Varázsceruza Óvoda Tiszavasvári, Gombás András utca 8. B épület)*

* ***Tiszavasvári Bölcsőde*** *Tiszavasvári, Gombás András utca 8. A épület*
* ***Egyesített Közművelődési Intézmény és Könyvtár*** *Tiszavasvári, Szabadság tér 1.*

**gazdasági feladatainak ügyintézése, operatív gazdálkodásának bonyolítása tekintetében** a **Városi Kincstár Tiszavasvári** *(székhelye: 4440 Tiszavasvári, Báthory u. 6. képviseli: Húri-Szabó Szilvia igazgató) valamint a* **Tiszavasvári Polgármesteri Hivatala** *(székhelye: 4440 Tiszavasvári, Városháza tér 4. szám képviseli: Dr Kórik Zsuzsanna jegyző)* **beolvadásos különválás útján történő egyesítéséről 2021. július 1. napjával**.

Jogutód költségvetési szerv: **Tiszavasvári Polgármesteri Hivatala**.

**Tiszavasvári Polgármesteri Hivatala a jelen pontban felsorolt szervek gazdálkodó szervezete.**

**A megjelölt intézmények munkaügyi feladatait külön megállapodásba - a gazdálkodási feladatellátás munkamegosztás és felelősségvállalás rendjére vonatkozó együttműködési megállapodásban (lsd. jelen határozat II.1.2. pontja) - foglaltan a Tiszavasvári Polgármesteri Hivatal látja el 2021. július 1. napjától.**

**I.2.1.** Dönt a **Városi kincstár** költségvetési szerve **általános jogutódlással történő megszüntetéséről átalakítással**, ezen belül

* ***Kornisné Liptay Elza Szociális és Gyermekjóléti Központ (a továbbiakban: Kornisné Központ, székhelye:*** *Tiszavasvári, Vasvári Pál út 87., képviseli: Makkai Jánosné)*

**gazdasági és munkaügyi feladatainak ügyintézése, operatív gazdálkodásának bonyolítása tekintetében** a **Városi Kincstár Tiszavasvári** *(székhelye: 4440 Tiszavasvári, Báthory u. 6. képviseli: Húri-Szabó Szilvia igazgató)* valamint a **Kornisné Liptay Elza Szociális és Gyermekjóléti Központ (**Tiszavasvári, Vasvári Pál út 87*.*)**beolvadásos különválás útján történő egyesítéséről 2021. július 1. napjával.**

Jogutód költségvetési szerv: **Kornisné Liptay Elza Szociális és Gyermekjóléti Központ.**

**I.2.2. A Kornisné Központ 2021. július 1. napjától önállóan működő és gazdálkodó költségvetési szerv, így a korábban a Városi kincstár által ellátott, gazdasági és munkaügyi feladatainak ügyintézését, operatív gazdálkodásának bonyolítását magának biztosítja.**

II.1. **Dönt arról, hogy** az alábbiakban felsorolt – jelenleg a Tiszavasvári Város Önkormányzata és a Kincstár között létrejött Tiszavasvári Város Önkormányzata Képviselő-testülete **177/2018 (VI.28.) Kt. számú határozatával elfogadott** **együttműködési megállapodásban részletezett - közfeladatokat** **2021. július 1-től** a **Tiszavasvári Polgármesteri Hivatal** (székhely: 4440 Tiszavasvári, Városháza tér 4.. sz.) **látja el.**

**Tiszavasvári Város Polgármesteri Hivatala által ellátandó közfeladatok:**

* **gazdasági és munkaügyi feladatainak ügyintézése, operatív gazdálkodásának bonyolítása, az intézményekkel a munkamegosztás és a felelősségvállalás rendjére** vonatkozó megállapodás szerint, az alábbi szakfeladatok alkalmazásával**,** az államháztartásról szóló 2011. évi CXCV. törvény 10. §-ában, valamint az államháztartási törvény végrehajtásáról szóló 368/2011. korm. rendelet 10. §-ában foglalt feladatok az alábbi **önállóan működő, gazdasági szervezettel nem rendelkező költségvetési szervek tekintetében:**

**T*iszavasvári Egyesített Óvodai Intézmény*** *Tiszavasvári, Ifjúság út 8.*

***(Tiszavasvári******Egyesített Óvodai Intézmény Fülemüle Óvoda*** *Tiszavasvári, Ifjúság út 8.*

***Tiszavasvári Egyesített Óvodai Intézmény Minimanó Óvoda*** *Tiszavasvári, Vasvári Pál út 67/A.*

***Tiszavasvári Egyesített Óvodai Intézmény*** *Lurkó-Kuckó Óvoda Tiszavasvári, Egység út 6.*

***Tiszavasvári Egyesített Óvodai Intézmény*** *Varázsceruza Óvoda Tiszavasvári, Gombás András utca 8. B épület)*

***Tiszavasvári Bölcsőde*** *Tiszavasvári, Gombás András utca 8. A épület*

***Egyesített Közművelődési Intézmény és Könyvtár*** *Tiszavasvári, Szabadság tér 1.*

**Tiszavasvári Város Polgármesteri Hivatala által ellátandó közfeladat továbbá, a korábban a Kincstár által együttműködési megállapodás alapján végzett alábbi feladatok ellátása 2021. július 1. napjától:**

* **segélyfizetés rendszeres segély, nem rendszeres segély tekintetében**
* **lakbér beszedés**
* **étkeztetés térítési díjak beszedése, hátralékok nyilvántartása, fizetési felszólítás kiküldése.**

II.1.1. Kezdeményezi **Tiszavasvári Város Önkormányzata és a Kincstár között létrejött** – Tiszavasvári Város Önkormányzata Képviselő-testülete **177/2018 (VI.28.) Kt. számú határozatával elfogadott** - 2018. július 1. napján hatályba lépett **együttműködési megállapodás közös megegyezéssel történő megszüntetését 2021. június 30.** napjával. A megszüntető okirat elfogadása külön döntés tárgya.

II.1.2. Kezdeményezi **Tiszavasvári Város Polgármesteri** **Hivatala** és a jelen határozat II.1. ponjában felsorolt **önállóan működő, gazdasági szervezettel nem rendelkező szervek között** az **operatív gazdálkodásának bonyolítására, az intézményekkel a munkamegosztás és a felelősségvállalás rendjére** vonatkozó **megállapodást** megkötését. A megállapodás elfogadása külön döntés tárgya.

II.2. **Tiszavasvári Város Önkormányzata** az alább felsorolt s**portlétesítmények üzemeltetése** feladat ellátásával **- 2021. július 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet **bízza meg, közfeladat ellátása céljából**  **a Tiva-Szolg. Nonprofit Kft-vel hatályban lévő közszolgáltatási szerződés időtartamára**.

**Érintett ingatlanok/sportlétesítmények:**

**Városi Sportcsarnok, Salakpálya 4440 Tiszavasvári, Petőfi utca 1-3.**

**Városi Sporttelep 4440 Tiszavasvári, fehértói utca 2/b (2438 hrsz.)**

**Teniszpálya és streetball pálya 4440 Tiszavasvári, 2287/12. hrsz.**

**Teniszpálya 4440 Tiszavasvári, Wesselényi utca 1. sz.**

A **Tiva-Szolg Nonprofit Kft.** és **Tiszavasvári Város Önkormányzata** között létrejött **közszolgáltatási szerződés módosítása külön döntés tárgyát képezi,** melyben a jelen határozatban foglalt módosítások is átvezetésre kerülnek.

II.**2.1. Kezdeményezi a sportlétesítmények használatára vonatkozó használati szabályzat felülvizsgálatát.**

III.1. Kezdeményezi a Tiszavasvári Város Önkormányzata és a Kincstár között létrejött Tiszavasvári Város Önkormányzata Képviselő-testülete **177/2018 (VI.28.) Kt. számú határozatával elfogadott** **Városi Kincstár és Tiszavasvári Város Önkormányzata között létrejött közfeladat ellátást biztosító ingatlan használati szerződés 2021. június 30. napjával történő megszűntetését**. A megszüntető okirat elfogadása külön megállapodás tárgyát képezi.

**III.2. Dönt arról, hogy 2021. július 1. napjával - közfeladat ellátása céljára** **határozatlan időtartamra** - **ingyenes** **használatba adja a Tiva-Szolg Nonprofit Kft. részére az alábbi ingatlanrészeket:**

**A tiszavasvári ½ hrsz. alatti**, a valóságban **4440 Tiszavasvári, Báthori u. 6.** szám alatti - „Városi Kincstár és Irodaház” – ingatlanból – a jelenleg a Városi Kincstár használatában lévő **8 db iroda**, **1 db pénztár helyiség**, **1 db teakonyha**, **vizesblokkok, akadálymentes WC és közösségi tér** /ügyféltér, előcsarnok, közlekedők/ **összesen 266,7** m2 nagyságú rész.

**Kezdeményezi a Tiva-Szolg Nonprofit Kft** és **Tiszavasvári Város Önkormányzata** között a **jelenleg a Tiva-Szolg Nonprofit Kft. által használt** 4400 Tiszavasvári, Városháza tér 4. szám alatti ingatlanban lévő **irodahelyiségek** használati jogviszonyának **megszüntetését.**

Az ingyenes használati szerződés és a megszüntető irat elfogadása külön döntés tárgyát képezi.

**III.3.1.** Kezdeményezi, hogy **– III.3.2. pontban foglaltak kivételével - közfeladatellátás biztosítására szolgáló ingó vagyontárgyakat a 2021. június 30. napján hatályos vagyonleltár szerint közfeladat ellátása céljából ingyenes**en átadja **a Tiszavasvári Polgármesteri Hivatal részére.**

**III.3.2.** Kezdeményezi, hogy **– III.3.1. pontban foglaltak kivételével - közfeladatellátás biztosítására szolgáló ingó vagyontárgyakat a 2021. június 30. napján hatályos vagyonleltár szerint közfeladat ellátása céljából ingyenes**en átadja **a Kornisné Központ részére.**

**III.3.4. Kezdeményezi a** **2021. július 1. napján hatályos** – a s**portlétesítmények üzemeltetése (sportcsarnok, sportpálya, teniszpálya)** feladatellátáshoz rendelt – **vagyonleltár szerinti**, a **feladatellátáshoz szükséges kisértékű és nagyértékű ingó vagyon ingyenes átadását a Tiva-Szolg Nonprofit Kft részére.**

IV. E**lrendeli a költségvetési szervek jogutód intézményei szervezeti és működési szabályzatainak és egyéb jogutódlással érintett iratainak** a módosítását.

V. 1. Felhívja a Városi **Kincstár igazgatóját**, hogy az intézmény használatában lévő **ingóságokról és egyéb eszközökről** **2021. június 30. napján hatályos leltárt készítsen**.

V.2. Felhívja a Városi Kincstár igazgatóját, hogy az átadásra kerülő feladatok vonatkozásában a folyamatban lévő **szerződésekről, kötelezettségekről, peres eljárásokról a jogutód intézmények vezetője részére készítsen részletes írásbeli feljegyzést.**

**V. 3. Felkéri a jegyzőt és a Tiva-Szolg. Nonprofit Kft. ügyvezetőjét, hogy az átvételre kerülő feladatok ismeretében a szükséges intézkedéseket megtegye, a szabályzatokon alapítói döntéseken, létesítő okiratokon a változások átvezetését készítse elő.**

V.3. Felkéri a polgármestert, hogy a Városi **Kincstár igazgatóját, az önkormányzati fenntartású költségvetési szervek** vezetőit, és a **Tiva-Szolg Nonprofit Kft.** ügyvezetőjét jelen határozatról tájékoztassa. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**V.5.1. Felkéri a jegyzőt az alábbi dokumentumok előkészítésére legkésőbb 2021. június 1. napjáig:**

* Tiszavasvári Polgármesteri Hivatal, valamint a Tiszavasvári Egyesített Óvodai Intézmény, a Tiszavasvári Bölcsőde, és az Egyesített Közművelődési Intézmény és Könyvtár között **együttműködési megállapodás** 2021. július 1. napi hatállyal a polgármesteri hivatal által ellátandó **gazdálkodási feladatellátás keretében megvalósuló munkamegosztásról, felelősségvállalás rendjéről,** valamint az átalakulás kapcsán ellátandó **humánpolitikai ügyintézésről, munkaügyi feladatellátásról.**
* **Tiszavasvári Város Önkormányzata és a Városi Kincstár között létrejött** – Tiszavasvári Város Önkormányzata Képviselő-testülete **177/2018 (VI.28.) Kt. számú határozatával elfogadott** - 2018. július 1. napján hatályba lépett **együttműködési megállapodás közös megegyezéssel történő megszüntetéséről szóló okirat 2021. június 30.** napjával.
* **Tiszavasvári Város Önkormányzata** és a **Tiva-Szolg Nonprofit Kft.** között a s**portlétesítmények üzemeltetésének átengedésére (sportcsarnok, sportpálya, teniszpálya) vonatkozó** szerződés előkészítése **2021. július 1. napjától** ajelenleg hatályos közszolgáltatási szerződésbe foglaltan.
* **Sportlétesítmények használatára vonatkozó használati szabályzat.**
* A Tiszavasvári Város Önkormányzata és a Kincstár között létrejött Tiszavasvári Város Önkormányzata Képviselő-testülete **177/2018 (VI.28.) Kt. számú határozatával elfogadott** **Városi Kincstár és Tiszavasvári Város Önkormányzata között létrejött közfeladat ellátást biztosító ingatlan használati szerződés 2021. június 30. napjával történő megszűntetéséről szóló okirat.**
* **A Tiva-Szolg Nonprofit Kft.** és **Tiszavasvári Város Önkormányzata között ingyenes használati szerződés közfeladat ellátására a tiszavasvári ½ hrsz. alatti**, a valóságban **4440 Tiszavasvári, Báthori u. 6.** szám alatti - „Városi Kincstár és Irodaház” – ingatlanból – a jelenleg a Városi Kincstár használatában lévő **összesen 266,7** m2 nagyságú rész vonatkozásában.
* **Tiva-Szolg Nonprofit Kft.** és **Tiszavasvári Város Önkormányzata** között a **jelenleg a Tiva-Szolg Nonprofit Kft. által használt** 4400 Tiszavasvári, Városháza tér 4. szám alatti ingatlanban lévő **irodahelyiségek** használati jogviszonyának **megszüntető irata.**
* **Feladatellátáshoz rendelt, Városi Kincstár tulajdonában/használatában lévő vagyonleltár, valamint általa vezetett intézményi vagyonleltár szerinti ingó átadására vonatkozó dokumentáció.**
* A **beolvadó intézmény törzskönyvi nyilvántartásból történő törlése** és a jelen **határozatban foglalt módosítások átvezetése** érdekében **az alábbi iratok előkészítése:**

**Városi Kincstár Tiszavasvári megszüntető irata**

**Polgármesteri Hivatal módosított és egységes szerkezetű alapító okirata.**

**Tiszavasvári Egyesített Óvodai Intézmény módosított és egységes szerkezetű alapító okirata**

**Tiszavasvári Bölcsőde módosított és egységes szerkezetű alapító okirata**

**Kornisné Liptay Elza Szociális és Gyermekjóléti Központ módosított és egységes szerkezetű alapító okirata**

**Egyesített Közművelődési Intézmény és Könyvtár módosított és egységes szerkezetű alapító okirata.**

* **A jogutód költségvetési szervek Szervezeti és Működési Szabályzatainak és egyéb jogutódlással érintett iratainak** (pld.: szakmai program, házirend, szervezeti és működési szabályzat, egyéb szabályzatok) **módosításáról szóló iratok előkészítése**.

**V.5.2.** Felkéri továbbá a jegyzőt, hogy a **költségvetés módosítására megfelelő határidőben tegyen javaslatot,** azzal, hogy a **feladatellátásához szükséges álláshelyek biztosítottak legyenek a jogutód költségvetési szerveknél.** Ezen kívül a **polgármesteri hivatal szervezeti és működési szabályzatának módosítását** készítse elő akként, hogy az összhangban álló legyen a jogelőd és jogutód szervek szintjén is.

**V.5.3. Felkéri továbbá a Kincstár igazgatóját, hogy a szervezeti és működési szabályzat módosítását 2021. március 31. napjáig készítse elő akként, hogy a szervezeti egységek beolvadásos különválással történő átalakulása megvalósulhasson.**

V.5.4. Felkéri az érintett költségvetési szervek vezetőit, hogy legkésőbb 2021. március 31. napjáig a **Városi Kincstár és a Kornisné Központ, valamint a Városi Kincstár és** a **Tiszavasvári Polgármesteri Hivatal** **tekintetében** a jogszabályi követelményeknek való megfelelés figyelembe vételével készítsék elő az **átalakulás munkajogi vonatkozású döntéseit, figyelemmel a jövőbeni határidővel önállóan gazdálkodó költségvetési szerv gazdaságvezetői állására is.**

**INDOKOLÁS**

A Városi Kincstár Tiszavasvári költségvetési szerv jogutódlással történő átalakítását/megszüntetését **költségtakarékossági és feladatorientációs, munkahatékonyság növelését** célzó okok indokolják.

Tiszavasváriban a **közfoglalkoztatással kapcsolatos feladatokat**, a programok szervezését, napi irányítását az **önkormányzat** **önállóan működő és gazdálkodó költségvetési szerve**, a **Városi Kincstár Tiszavasvári látta el, úgy hogy a közfoglalkoztató akkor az önkormányzat volt.** A közfoglalkoztatással kapcsolatos feladatellátás szervezése **2017 májusában a Városi Kincstártól átadásra került a Tiva-Szolg Kft-hez**. Az átszervezést egyrészt a **gazdálkodással összefüggő feladatok** és a **városüzemeltetés különválasztásával** indokolták, másrészt – mivel **2009-től folyamatosan nőtt a programok adminisztrációs terhe, beindultak a közfoglalkoztatásra épülő programok, a programok keretében beruházási lehetőségek, melynek kapcsán engedélyeztetési eljárások kezdeményezése, épület/épületek engedélyköteles létesítmények terveztetése, kivitelezése, illetve az ezekben való közreműködés, közbeszereztetési kötelezettség, fenntarthatósági tervek késztése, stb. -** a **műszaki szempontból** nagyobb tapasztalattal rendelkező szakembert is foglalkoztató cég vezetése alá helyezték.

Mindezek után a Kincstár főként intézményi **gazdálkodási-, humánpolitikai feladatellátást és sportlétesítmények üzemeltetésének** biztosítását végezte.

**Az államháztartásról szóló CXCV. törvény (a továbbiakban Áht.) 10. § (4 a) bekezdése szerint:**

*„10. § (4a) A gazdasági szervezet feladatait,* ***ha a költségvetési szerv éves átlagos statisztikai állományi létszáma a 100 főt nem éri el,***

*a) az irányító szerv, az államháztartás önkormányzati alrendszerében* ***az önkormányzati hivatal vagy***

*b) az irányító szerv döntése alapján az irányító szerv irányítása alá tartozó, gazdasági szervezettel rendelkező más költségvetési szerv*

*látja el. E rendelkezést nem kell alkalmazni - kormányrendeletben meghatározott eltéréssel - az irányító szervre, az önkormányzati hivatalra, az országos nemzetiségi önkormányzat hivatalára, a nemzetiségi önkormányzati költségvetési szervre, az alaptevékenységként költségvetési szerv gazdálkodási feladatainak ellátására létrehozott költségvetési szervre és az olyan költségvetési szervre, amely az alapításáról rendelkező törvény, kormányrendelet alapján vagy az állam nemzetközi kötelezettségére tekintettel gazdasági szervezettel rendelkezik.”*

Az önkormányzatok által létrehozott **önállóan működő, de nem önállóan gazdálkodó költségvetési szervek gazdálkodási feladatit többnyire a polgármesteri hivatalok** látják el. Ezt indokolja, hogy magának az önkormányzatnak és az önkormányzati intézményeknek a költségvetése is a **hivatal által kerül előkészítésre** - természetesen az intézmények és esetünkben a kincstárnak az együttműködésével-, mivel a **költségvetési szervek költségvetése az önkormányzat költségvetésének része**.

Tekintve azonban, hogy a **Kincstár és a hivatal egyes szervezeti egységei/részei** (költségvetési osztály, humánpolitika) **megegyező módon épülnek fel** és működnek a feladatellátás **közbenső szervének megszüntetésével** a **végrehajtás racionalizálható,** a **folyamatok koordinációja gyorsabbá**, az **ügyintézés rugalmasabbá** tehető. **Bevonhatóak továbbá olyan szakemberek**, akik a hivatalban **az egyes intézmények „patronálását” végzik, jogi, szakmai** segítséget tudnak nyújtani. Egyes esetekben a **kincstár és a hivatal között jelenleg is közbenső munkafolyamatok** zajlanak, amik ezzel a lépéssel racionalizálhatóak.

A **Kornisné Központ** tekintetében az intézmény **kiterjedt feladatellátása, dolgozóinak nagy száma** indokolja az **önállóan működő és gazdálkodó jelleg visszaállítását**. Korábban is **történtek szabályzati szintű módosítások** a kincstár által annak érdekében, hogy **rugalmasabbá** és nyomon követhetőbbé tegyék a **beszerzéseket** ennek a monumentális intézménynek a vonatkozásában. Így vezették be többek között az **értékhatárhoz kötött szóbeli kötelezettségvállalást is,** mely a **napi szintű gördülékeny feladatellátást** segítette elő.

A **polgármesteri hivatal ugyanúgy az önkormányzat által létrehozott költségvetési szerv**, mint ahogyan a **kincstár, a bölcsőde, óvoda, vagy a Kornisné Központ**. Azon alapvető jogszabályban foglalt **kötelező feladatkörénél fogva azonban**, hogy az **önkormányzat döntéseit előkészíti, végrehajtja,** így az **intézményeket érintő fenntartói kérdéseket is összefogja**, **koordinálja,** **szakmai szintű véleményt fogalmaz meg**, **intézményi kapcsolattartókat jelöl** mindig is **központi szerepkört lát el,** így alapvetően is **folyamatosan koordinál az intézmények között**. Ilyen formában a feladat közvetlen előkészítői, végrehajtói szintre kerül.

Mindezek alapján ezért indokoltnak tartom a **Kornisné Központ** **kivételével** az önkormányzati fenntartású **költségvetési szervek gazdálkodásának és humánpolitikai feladatellátásának a polgármesteri hivatal szervezeti egységében történő biztosítását.**

**A sportlétesítmények üzemeltetése tekintetében a Tiva-Szolg Nonprofit Kft. városüzemeltetési feladatellátásához alkalmazkodás a fő szempont. A piac, az ifjúsági tábor üzemeltetői jogát bővítenénk ezzel a döntéssel, így bevonva a cég más erőforrásait, lehetőségeit.**

**Vagyonnal való rendelkezés: A nemzeti vagyonról szóló 2011. évi CXCVI. tv. (Nvtv.)** 7. § (1) bekezdésében foglaltak értelmében a nemzeti vagyon alapvető rendeltetése **a közfeladat ellátásának biztosítása.**

Az Nvtv. 11. § (13) bekezdésében foglaltak értelmében **nemzeti vagyon ingyenesen kizárólag közfeladat ellátása céljából, a közfeladat ellátáshoz szükséges mértékben hasznosítható**.

**A polgári törvénykönyvről szóló 2013. évi V. tv. (a továbbiakban: Ptk.) 5:159. §** *[A használat]*

(1) A használat jogánál fogva a jogosult a dolgot a saját, valamint vele együtt élő családtagjai szükségleteit meg nem haladó mértékben használhatja és hasznait szedheti. **Jogi személy a használat jogánál fogva a dolgot a létesítő okiratában meghatározott céljával és tevékenységével összhangban használhatja és szedheti annak hasznait. A használat jogának gyakorlása másnak nem engedhető át.**

(2) A használatra **egyebekben a haszonélvezet szabályait kell alkalmazni.**

**Áht. 11. §-ában foglaltak szerint az átalakulás főbb szabályai:** A költségvetési szerv általános jogutódlással történő megszüntetése átalakítással történhet, ami végrehajtható egyesítéssel, a szétválással, vagy oly módon, hogy az alapító szerv a költségvetési szervet megszünteti, és az átalakítás során a megszüntetett költségvetési szerv jogutódjaként új költségvetési szervet alapít.

A szétválás történhet különválás és kiválás útján. Különválás esetén a különváló költségvetési szerv megszűnik, jogutódjai pedig a különváló költségvetési szervek lesznek. Kiválás esetén a kiválással érintett költségvetési szerv is fennmrad, és a kiválással érintett szervezeti egységből pedig önálló költségvetési szerv jön létre.  A költségvetési szerv szétválására emellett akként is sor kerülhet, hogy a kiváló szervezeti egység már működő költségvetési szervbe mint jogutódba olvad be (beolvadásos kiválás), a különváló költségvetési szervből a különváló szervezeti egységek az átalakítás során már működő költségvetési szervbe, mint jogutódokba olvadnak be (beolvadásos különválás).

A költségvetési szerv átalakításáról a Kincstár által rendszeresített formanyomtatvány alkalmazásával az alapító okiratot módosítását tartalmazó módosító okiratot és egy egységes szerkezetű alapító okiratot kell kibocsátani és benyújtani a Kincstár számára. Megszüntetés esetén az alapító szerv megszüntető okiratot állít ki.

A **Belügyminisztérium és a Miniszterelnökség „Figyelemfelhívás és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. §-ának (4) bekezdésének alkalmazásával kapcsolatban** önkormányzati intézmény átszervezésénél” megnevezésű 2020. április 30. napján kelt „Figyelemfelhívásában” leírja, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdésének rendelkezése **nem döntési, hanem az állásfoglalási hatáskör gyakorlását nem teszi lehetővé a polgármester – társulások esetében a társulási tanács elnöke – számára veszélyhelyzetben.**

A katasztrófavédelmi törvény hivatkozott rendelkezései szerinti jogkör és fent idézett minisztériumi tájékoztató alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. február 25.

**Szőke Zoltán**

**polgármester**